Врз основа на член 4 став 1 од Законот за определување на имиња на улици, плоштади, мостови и други инфраструктурни објекти („Службен весник на Република Македонија“ бр. 66/04, 55/07, 145/07, 136/11, 163/13 и 147/15), Советот на општина Вевчани на втората седница одржана на 15.12.2021 година, донесе:

**ОДЛУКА**

**за определување на име на објект - стара училишна зграда во Вевчани**

**Член 1**

Со оваа Одлука се определува име на објектот - стара училишна зграда во општина Вевчани.

**Член 2**

Објектот на старата училишна зграда е во сопственост на општина Вевчани, се наоѓа на КП бр. 1119 КО Вевчани, запишано во имотен лист бр. 100124.

**Член 3**

Името на објектот на старата училишна зграда ќе гласи:

* **Мултикултурен центар „Коста Србакоски“ - Вевчани.**

**Член 4**

Со оваа Одлука се задолжува Градоначалникот на општина Вевчани на објектот да постави табла со следниов натпис:

**„МУЛТИКУЛТУРЕН ЦЕНТАР КОСТА СРБАКОСКИ**

**Коста Србакоски (16.9.1943 – 26.8.2020), Вевчанец, но пред сé човек – светилник. Заштитник на природата. Идеолошки водач на Вевчанското движење на отпорот и на вевчанскиот сепаратизам од злото и неубавото. Неговата посветеност против сите манифестации на тоталитаризам беше и остана побистра и од најбистрите вевчански води. Посветено на неговата мисија. Вечна слава и сеќавање!“**

**Член 5**

Оваа Одлука влегува на сила со денот на објавување во „Службен гласник на општина Вевчани“.

**СОВЕТ НА ОПШТИНА ВЕВЧАНИ**

**Претседател,**

**Леон Даскалоски**